Алфред дьо Мюсе
Любовта

Превод от френски: Пенчо Симов, 1978

chitanka.info

Да сме един със друг най-често, всеки ден,

да любим без лъжа, без хитрост, без измама,

без угризение и да живеем двама,

отдавайки сърца във порива блажен;

за всеки в мисълта на другия да няма

неясност — любовта сред светлина голяма

да блесне, не сред мрак да бъде сън стаен —

за Лаура тъй пял певецът вдъхновен.

И вие, чийто взор като че ли нехае

в безгрижие, с венец на своята глава,

ми казвате: любов е именно това.

А аз, скептик, роден без вяра да блуждае,

отвръщам ви накрай със следните слова:

в живота тъй не е, но любовта това е.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.